เรื่องร้องเรียน (ไม่ระบุ) วันที่ 2022-06-02 02:59:18 — แขวงจตุจักร เขตจตุจักร กรุงเทพมหานคร
เรียน อจ.ชัชชาติ ที่เป็นเหมือนความหวังอันเรืองรองของคนกทม ครับ

ผม ขออนุญาตเสนอแนะ และร้องเรียนเกี่ยวกับขสมก. 
ให้ปรับปรุงระบบรถเมล์ให้เหมือนตปท.


1.รถเมล์ ชอบขับเลน2-3 ไม่จอดป้าย ผมอยากให้ขับชิดซ้ายก่อนถึงป้ายและรถเมล์ทุกคันต้องเข้าป้ายและจอดป้าย จะเห็นคนรอโบกหรือไม่มีก็ตาม ถ้าไม่มีคนก็ค่อยขับออกจากป้ายไป แต่ต้องจอด
รถเมล์ ไม่ต้องทำเวลานี่ครับ จะรีบเหยียบทำความเร็วทำไม
บางทีผมยืนรอรถเมล์ 2ชม. พอรถเมล์มา ไม่เข้าป้ายซะงั้น ขับเลน2-3 เข้าป้ายไม่ทัน ก็เลยทิ้งผมไว้ ขับเลยไปเลย เอาเวลา2ชม.ผมคืนมาได้ไหม

2. นานๆมาที.. ผมว่า ควรสังคายนา จำนวนรถเมล์ในแต่ละสาย ให้จำนวนตรงตามความต้องการจริงๆนะครับ บางสายคนรอเยอะมากทั้งปี แต่เปิดในจีพีเอส ทั้งสายมีวิ่งอยู่3คันงิ.. บางสายจำนวนรถก็ล้นจนแทบไม่มีคนขึ้นเพราะ มาทุก5นาที

3.แล้วเวลาปล่อยรถเมล์จากอู่ ให้ปล่อยเวลาดีๆ บางทีรถเมล์สายเดียวกัน มาพร้อมกันเลย4คัน... แล้วคันต่อไปมาอีกที 2ชม. งิ... เค้าปล่อยรถเมล์จากอู่กันยังไงหรอครับ มันไม่ใช่รีบออกจากอู่ จะได้รีบเลิกงาน รีบกลับบ้าน คนขสมก ควร ปรับทัศนคติการให้บริการใหม่นะครับ 

4. รถเสริมในแอป via bus.. รถคันไหนเปนรถเสริม ควรปิดจีพีเอสนะครับ เพราะมันขึ้นในระบบ พอรถมาถึง อ้าว รถเสริม... อุตส่าห์รอตั้งนาน รู้งิจะได้ขึ้นคันอื่น

หรือไม่ก็ ยกเลิกระบบ รถเสริมไปเลยครับ


5. มีป้ายบอกเลขสายรถเมล์ที่เสา ให้รถจอดและเปิดประตูรับส่งผู้โดยสาร ที่เสาที่มีเลขสายรถเมล์ของตัวเองเท่านั้น เช่น เสาที่1 สายที่จอดที่เสาคือ สาย54    23 509 136 อะไรแบบนี้น่ะครับ ส่วนสายอื่นก็ไปจอดที่เสาอื่น 
เคยไหมครับ ป้ายที่มันยาวๆ อย่าง ป้ายจตุจักร เรามาก่อนรอต้นป้าย แต่รถเมล์ ไม่ยอมจอด ขับไปสุดป้าย เราก็วิ่งตับฉีกสิ ตามรถเมล์ คนมาทีหลังก็ได้ขึ้นก่อน  ส่วนคนขับบางคน ดันจอดต้นป้าย แล้วหักหัวรถออกไปเลย ทั้งๆที่เรารอสุดป้าย โดนทิ้งอีกแล้ว รอตั้งนาน

เรื่องแบบนี้ มันไม่ควรต้องอาศัยดวงมั้ยครับ ถ้าคนขับรถเมล์มีวินัย

ถ้ามีเลขป้ายที่เสาให้แต่ละสายจอดเสาใครเสามัน แล้วค่อยเปิดประตู คนก็จะเปนระเบียบ ไปต่อแถวรอที่เสาได้ คิดดูนะ ถ้าคนแก่คนพิการ จะวิ่งตามรถเมล์ยังไงอ่ะครับ ให้ขึ้นประตูหน้า ลงประตูหลังเท่านั้น คนก็จะเข้าแถวเป็นระเบียบ
(ระบบนี้ ผมเคยเห็นที่ตปท. ผมชอบมากอ่ะครับไม่ต้องแย่ง ไม่ต้องวิ่ง)

6.บัตรบีทีเอส บัตรเอ็มอาที ควรใช้กะรถเมล์ได้นะครับ

7. กระเป๋ารถเมล์ควรยกเลิก คนเก่าที่อยู่ก็อยู่ไป พอเกษียณก็หมดไปเอง ส่วนคนใหม่ไม่รับเพิ่มแล้ว แล้วใช้ระบบบัตรโดยสารอัตโนมัติ ตัดบัตรแทนกระเป๋ารถเมล์

8. บัตรบีทีเอส กะเอ็มอาที บัตรรถเมล์ บัตรเรือ บัตรบีอาที รวมทั้งหมดไว้ในระบบเดียวกัน ไม่ต้องลดราคาก็ได้ครับ แต่ใช้ระบบเหมือนที่อังกฤษ คือกำหนดราคาเพดานสูงสุดในแต่ละวันที่ผู้โดยสารต้องจ่าย เช่น 120บาท ต่อวัน 

คือสมมติ ตอนเช้าขึ้นรถบีทีเอส60บาทไปสยาม ต่อรถเมล์30บาทไปสนามหลวง ต่อเรือ30บาทไปเซนทรัลเวิล รวมเปน120บาท ตามราคาเพดานสูงสุดที่กำหนดในวันนี้ หลังจากนั้น ผู้โดยสารคนนี้ก็จะสามารถขึ้นรถฟรีอะไรก็ได้ตลอดจนจบวัน เพราะจ่ายครบตามเพดานสูงสุด120บาทของวันนี้แล้ว

ฝากด้วยนะครับ
ขอบคุณมากครับ